Opis funkcionalnosti zadatka broj **4**. 2015/2016 školska godina.

1. VOĐENJE EVIDENCIJE O MAPI UGROŽENIH VRSTA SVETA

Napraviti jednostavnu aplikaciju za vođenje evidencije o geografskoj distribuciji ugroženih vrsta. Potrebno je realizovati distribuciju preko mape sveta na koju se prevlače i spuštaju simboli različitih vrsta. Mapa je fiksna slika koja se ne skroluje i ne zumira, i neophodno je da je studenti nađu sami. Svi podaci se čuvaju u fajlu i učitavaju prilikom startovanja aplikacije.

Svaka vrsta je opisana preko: svoje jedinstvene ljudski-čitljive oznake koju unosi korisnik, imena, opisa, tipa, statusa ugroženosti, ikonice, da li je opasna za ljude, da li je na IUCN crvenoj listi, da li živi u naseljenom regionu ili ne, turističkog statusa, godišnjeg prihoda od turizma, i datuma otkrivanja. Ikonica je sličica koja se učitava i koja se koristi da se vrsta označi na mapi i može da se i ne postavi i, ako se ne postavi, onda se podrazumevano uzima ikonica tipa. Status ugroženosti je jedna od sledećih vrednosti: kritično ugrožena, ugrožena, ranjiva, zavisna od očuvanja staništa, blizu rizika, i najmanjeg rizika. Turistički status je jedna od sledećih vrednosti: izolovana, delimično habituirana, habituirana, a prihod je u dolarima. Vrste takođe mogu biti i "tagovane" sa nijednom, jednom, ili više etiketa. Etikete specificira korisnik i one su opisane svojom jedinstvenom ljudski-čitljivom oznakom koju unosi korisnik, bojom i opisom.

Tip vrste je opisan preko svoje jedinstvene ljudski-čitljive oznake koju unosi korisnik, imena, ikonice, i opisa. Ikonica je sličica koja se učitava i koja se koristi da se taj tip vrste označi na mapi.

**Osnovni zadaci aplikacije.** Aplikacija treba da obezbedi:

1. Ažuriranje osnovnih podataka o vrstama, tipovima i etiketama.

2. Prikaz mape i direktnu manipulaciju simbola na mapi na pregledan način.

3. Nameštanje tipa vrstama kao i njihovo "tagovanje" etiketama.

4. Omogućiti tabelarni pregled vrsta uz filtriranje i pretragu.

5. Sistem pomoći.

**NAPOMENA #1:** Zadatak **obavezno** realizovati direktnom manipulacijom i upotrebom drag&drop tehnike. Omogućiti korisniku:

 Vizuelni pregled mape.

 Vizuelni pregled rasporeda vrsta.

 Prevlačenje predstave vrste sa kontrole koja vizuelizuje skup dostupnih vrsta na predstavu mape. Vrste se ne smeju preklapati.

 Prikaz svih atributa bitnih za jasnu i jedinstvenu identifikaciju vrste prilikom izbora.

**NAPOMENA #2:** Za sve nejasnoće **obavezno** se obratiti asistentu. Nikako ne čekati predaju zadatka.

2. DODATNA FUNKCIONALNOST 2—DEMO MOD

Implementirati u okviru aplikacije podsistem koji omogućava prikaz glavnih funkcionalnost aplikacije bez ikakvog upliva korisnika. To znači da kada korisnik pokrene demonstracioni mod, aplikacija počne da radi sama, pokazujući različitu funkcionalnost aplikacije i to se nastavi, ciklično, dok korisnik ne prekine demonstracioni mod bilo komandom na tastaturi, bilo pritskom na neko dugme.

|  |  |
| --- | --- |
| 6. KORISNIK F Pol: | Ženski. |
| Starost: | 33 godine |
| Domensko znanje | Nepostojeće. Korisnik nije uopšte upoznat sa domenom u kojoj radi aplikacija. |
| Znanje rada na računaru: | Izuzetno visoko. Korisnik je iskusan u radu na računaru, i poseduje programersko iskustvo. |
| Ograničavajuće osobine: | Korisnik koristi aplikaciju da obradi zahteve koje stižu od domenskih eksperata, i često mora da prevodi zahteve formulisane u domenu problema u nešto što razume u domenu rešenja. Korisnik stoga zahteva dobro objašnjenu funkcionalnost aplikacije kroz pažljivo integrisanu dokumentaciju i maksimum automatizacije. |

4. SCENARIO KORIŠĆENJA X

U ovom scenariju program se koristi u demonstracione svrhe, projektovan na platno. Stoga, od velike važnosti je omogućiti da se interfejs lako razaznaje i ne oslanja na sitne detalje. Takođe, valja omogućiti što više prečica i to tako da je moguće koristiti interfejs dok se ne gleda direktno u ekran-platno.